
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 458 

13 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του αριθμού των δικαστικών λειτουρ¬ 
γών που θα αποσταλούν στην αλλοδαπή με εκ¬ 
παιδευτική άδεια για το εκπαιδευτικό έτος 2006- 

2007. 1 

Κανονισμός λειτουργίας του Συμβουλίου Αστικών 

Συγκοινωνιών Θεσσαλονίκης (ΣΑΣΘ). 2 

Ορισμός του Εργαστηρίου Δοκιμών και Ελέγχων ΑΤΡ 
της Σχολής Μηχανολόγων Μηχανικών του ΕΜΠ, 

ως φορέα ελέγχου Α.Τ.Ρ. 3 

Σύσταση/συγκρότηση Ομάδας Εργασίας Σχεδιασμού 
Προγράμματος της περιόδου 2007-2013 . 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην υπ’ αριθμ. Φ21.6/οικ. 
17002/1319/20.3.2006 απόφαση Υπουργού Μεταφο¬ 
ρών και Επικοινωνιών. 5 

Διορθώσεις σφαλμάτων στην υπ’ αριθμ. 1141.1/06/ 
2006/17.3.2006 υπουργική απόφαση με θέμα «Τρο¬ 
ποποίηση της υπ’ αριθμ. 4141.13/10/9/99/4.11.1999 
υπουργικής απόφασης: “Προϋποθέσεις, προσόντα 
και διαδικασία εισαγωγής στη Σχολή Δοκίμων Λι¬ 
μενοφυλάκων αθλητών με εξαιρετική αγωνιστική 
διάκριση - Παροχή διευκολύνσεων για συμμετο¬ 
χή σε προπονήσεις και αθλητικούς αγώνες στο 


προσωπικό Λ.Σ. που είναι αθλητές”». 6 

Α ΠΟΦΑΣΕΙ Σ 

Αριθμ. 421 οικ. (1) 


Καθορισμός του αριθμού των δικαστικών λειτουργών 
που θα αποσταλούν στην αλλοδαπή με εκπαιδευτική 
άδεια για το εκπαιδευτικό έτος 2006-2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: α) του άρθρου 46 παρ. 2 του κώδικα 
οργανισμού δικαστηρίων και κατάστασης δικαστικών 
λειτουργών (κυρωτικός νόμος 1756/1988, Α' 35), όπως 
τροποποιήθηκαν με το άρθρο 7 παράγραφος 4 του 
ν.1868/1989 (Α' 230), β) του άρθρου 27 του ν. 3205/2003 


(ΦΕΚ 297/Α') «Μισθολογικές ρυθμίσεις λειτουργών και 
υπαλλήλων του Δημοσίου, ΝΠΔΔ και ΟΤΑ, μονίμων στε¬ 
λεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις», γ) του 
Κώδικα νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ. 63/2005 (ΦΕΚ 98/Α'), δ) του άρθρου 22 παρ. 3 του 
ν. 2362/1995 «Περί Δημοσίου Λογιστικού ελέγχου των 
δαπανών του Κράτους κ.λπ.» (ΦΕΚ 247/Α'). 

2) Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων Υφυπουρ¬ 
γών Οικονομίας και Οικονομικών» (Β1432), όπως ισχύει. 

3) Τις διατάξεις του π.δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ 57/Α) και 

4) Το γεγονός ότι με την παρούσα απόφαση προκα- 
λείται δαπάνη σε βάρος του Κρατικού Προϋπολογισμού 
ύψους 65.000 ΕΥΡΩ για το τρέχον οικονομικό έτος και 
130.000 ΕΥΡΩ για το έτος 2007. Η ανωτέρω δαπάνη 
για το τρέχον οικονομικό έτος θα καλυφθεί από τις 
εγγεγραμμένες πιστώσεις του προϋπολογισμού του 
Υπουργείου Δικαιοσύνης (ΕΦ 17-210,220 ΚΑΕ 282), για δε 
το επόμενο έτος, από τις πιστώσεις που θα εγγραφούν 
στους εν λόγω ΚΑΕ για το σκοπό αυτό. 

Ορίζουμε τον αριθμό των δικαστικών λειτουργών, που 
θα αποσταλούν στην αλλοδαπή με εκπαιδευτική άδεια, 
για το εκπαιδευτικό έτος 2006-2007, ως εξής: 

1. Του Συμβουλίου της Επικράτειας, παρέδρων και 
εισηγητών, σε δύο (2). 

2. Των πολιτικών και ποινικών δικαστηρίων, από το 
βαθμό του ειρηνοδίκη, του πρωτόδικη και του αντεισαγ¬ 
γελέα πρωτοδικών μέχρι του εφέτη και του αντεισαγγε¬ 
λέα εφετών, σε έξι (6). 

3. Των τακτικών διοικητικών δικαστηρίων, από το βαθ¬ 
μό του πρωτόδικη μέχρι του εφέτη, σε τρεις (3), και 

4. Του Ελεγκτικού Συνεδρίου, Παρέδρων και Εισηγη¬ 
τών, σε ένα (1). 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Μαρτίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΠΕΤΡΟΣ ΔΟΥΚΑΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α-15932/1161 (2) 

Κανονισμός λειτουργίας του Συμβουλίου Αστικών 
Συγκοινωνιών Θεσσαλονίκης (ΣΑΣΘ). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παρ. 10 του άρθρου. 1 του ν. 2898/2001 (Α' 71), 
όπως συμπληρώθηκε με την παρ. 1 του άρθρου 17 του 
ν. 3185/2003 (Α' 229). 

β. Του Κώδικα νομοθεσίας για την Κυβέρνηση και τα 
κυβερνητικά όργανα, που κυρώθηκε με το άρθρο πρώτο 
του π.δ. 63/2005 (ΦΕΚ 98 Α'). 

2. Την απόψαση της 72ης /13.5.2005 συνεδρίας του 
ΣΑΣΘ (αριθμ. 309/14.3.2006 έγγραφο του Συμβουλίου). 

3. Το γεγονός ότι, από τις διατάξεις της παρούσας 
απόφασης, δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Εγκρίνουμε τον Κανονισμό Λειτουργίας του Συμβου¬ 
λίου Αστικών Συγκοινωνιών Θεσσαλονίκης, ο οποίος 
έχει ως εξής: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Αντικείμενο κανονισμού λειτουργίας του ΣΑΣΘ 

Με τον παρόντα Κανονισμό ρυθμίζονται τα θέματα ορ¬ 
γάνωσης, λειτουργίας, και εκπροσώπησης του ΣΑΣΘ. 

Άρθρο 2 

Εφαρμοστέοι κανόνες 

1. Το Συμβούλιο Αστικών Συγκοινωνιών Θεσσαλονί¬ 
κης (ΣΑΣΘ) αποτελεί συλλογικό όργανο διοίκησης και 
εποπτεύεται από τον Υπουργό Μεταφορών και Επικοι¬ 
νωνιών. 

2. Το ΣΑΣΘ διέπεται από τις διατάξεις του ν. 2898/2001 
όπως τροποποιήθηκε με το άρθρο 17 του ν. 3185/2003, 
τον παρόντα Κανονισμό και συμπληρωματικά από τις δι¬ 
ατάξεις που διέπουν τα συλλογικά όργανα διοίκησης. 

3. Το ΣΑΣΘ χρησιμοποιεί επίσημη σφραγίδα που 
αποτελείται από τρεις επάλληλους και ομόκεντρους 
κύκλους, οι οποίοι φέρουν στο μέσο τους το Έμβλημα 
της Ελληνικής Δημοκρατίας, το όνομα της υποκείμενης 
αρχής στην οποία ανήκει η σφραγίδα και στον εξωτερι¬ 
κό κύκλο τις λέξεις “ΕΛΛΗΝΙΚΗ ΔΗΜΟΚΡΑΤΙΑ”, σύμφωνα 
με την παρ. 3 του άρθρου 6 του ν. 48/1975 (Α 108). 

Άρθρο 3 

Τίτλος 

Το ΣΑΣΘ φέρει τον τίτλο: «Συμβούλιο Αστικών Συγκοι¬ 
νωνιών Θεσσαλονίκης». 

Αρθρο 4 

Αρμοδιότητες 

1. Το ΣΑΣΘ λειτουργεί ως συλλογικό όργανο και ασκεί 
τις αρμοδιότητες που προβλέπονται στην παράγραφο 6 
του άρθρου 1 του ν. 2898/2001, και συγκεκριμένα: 

α) Αποφασίζει: 

αα) Για θέματα που αφορούν το σχεδίασμά, τον προ¬ 
γραμματισμό, την εποπτεία και τον έλεγχο των αστικών 
συγκοινωνιών στην περιοχή του Νομού Θεσσαλονίκης. 

ββ) Για τη λήψη μέτρων βελτίωσης του επιπέδου εξυ¬ 
πηρέτησης των επιβατών και της αστικής συγκοινωνίας 
εν γένει στην περιοχή του Νομού Θεσσαλονίκης. 


γγ) Σχετικά με το είδος των εγκαταστάσεων εξυπη¬ 
ρέτησης του επιβατικού κοινού (στέγαστρα, σταθμοί 
μετεπιβίβασης κ.λ.π). 

δδ) Για τον καθορισμό νέων γραμμών, την κατάργηση 
των λειτουργουσών, καθώς και αλλαγές στις διαδρομές, 
στις συχνότητες δρομολογίων, στις αφετηρίες και τα 
τέρματα, στην περιοχή εκτέλεσης αστικής συγκοινωνίας 
από τον ΟΑΣΘ, αυτεπαγγέλτως ή ύστερα από εισήγηση 
του ΟΑΣΘ. 

εε) Την ανάθεση της αστικής συγκοινωνίας στους ΟΤΑ 
Α' βαθμίδας που βρίσκονται στην αστική περιοχή του 
Νομού Θεσσαλονίκης που παρέχει τις υπηρεσίες του 
ο ΟΑΣΘ, σύμφωνα με όσα ειδικότερα ορίζονται στο 
άρθρο 2 του ν. 2898/2001. 

β) Ελέγχει την τήρηση των συμβατικών υποχρεώσεων 
του ΟΑΣΘ που πηγάζουν από τη σύμβαση που προβλέ- 
πεται στην Οικονομική Συμφωνία του Ελληνικού Δημο¬ 
σίου με τον ΟΑΣΘ, του άρθρου 8 του ν. 2898/2001. 

γ) Γνωμοδοτεί για τη μεταβολή της περιοχής εκτέλε¬ 
σης αστικής συγκοινωνίας από τον ΟΑΣΘ, σύμφωνα με 
όσα ορίζονται στο άρθρο 5 του ν. 2898/2001. 
δ) Συντάσσει μελέτη για την εξοικονόμηση ενέργειας, 
ε) Εγκρίνει, κατά τα οριζόμενα στο άρθρο 6 του πα¬ 
ρόντος, το Χάρτη Υποχρεώσεων προς τον Καταναλω¬ 
τή (ΧΥΚ) που καταρτίζει ο ΟΑΣΘ σύμφωνα με τους 
όρους της Οικονομικής Συμφωνίας του άρθρου 8 του 
ν.2898/2001. 

στ) Εισηγείται αιτιολογημένα την αλλαγή των συ¬ 
ντελεστών προσωπικού του τελευταίου εδαφίου της 
περίπτωσης γ' της παραγράφου 2 του Κεφαλαίου Α' 
του τέταρτου άρθρου της Οικονομικής Συμφωνίας του 
Ελληνικού Δημοσίου με τον ΟΑΣΘ, του άρθρου 8 του 
ν. 2898/2001. 

2. Το ΣΑΣΘ ασκεί τις αρμοδιότητες του παρόντος 
άρθρου αυτεπαγγέλτως ή μετά από παραπομπή: 

α) Των Υπουργών Οικονομικών, Μεταφορών και Επι¬ 
κοινωνιών ή Μακεδονίας Θράκης. 

β) Του Νομάρχη Θεσσαλονίκης ή του Νομαρχιακού 
Συμβουλίου. 

γ) Του Δ.Σ της Τοπικής Ένωσης Δήμων και Κοινοτήτων 
Νομού Θεσσαλονίκης ή του Δημάρχου Θεσσαλονίκης, 
δ) Του ΟΑΣΘ. 

Αρθρο 5 

Κυρώσεις 

1. Το ΣΑΣΘ επιβάλλει στον ΟΑΣΘ πρόστιμο για κάθε 
παράβαση των υποχρεώσεων του εδαφίου β της παρ. 
1 του προηγούμενου άρθρου από 300 έως 2.935 €, ανα- 
λόγως της σοβαρότητας αυτών. 

2. Κάθε απόφαση του ΣΑΣΘ με την οποία επιβάλλεται 
διοικητική κύρωση είναι αιτιολογημένη και εκδίδεται 
σύμφωνα με τις διατάξεις του Κώδικα Διοικητικής Δι¬ 
αδικασίας. 

Κατά των αποφάσεων του ΣΑΣΘ του παρόντος άρ¬ 
θρου ο ΟΑΣΘ μπορεί μέσα σε ένα μήνα από την κοινο¬ 
ποίησή τους σε αυτόν να ασκήσει προσφυγή ενώπιον 
του Γ ενικού Γ ραμματέα της Περιφέρειας Κεντρικής Μα¬ 
κεδονίας για την ακύρωση ή τροποποίησή τους. 

Άρθρο 6 

Αρμοδιότητα έγκρισης 

1. Το ΣΑΣΘ εγκρίνει τον Χάρτη Υποχρεώσεων προς 
τον Καταναλωτή (ΧΥΚ) που καταρτίζει ο ΟΑΣΘ και 

καθορίζει τις υπηρεσίες και τους όρους παροχής των 
υπηρεσιών του ΟΑΣΘ προς τους καταναλωτές, καθώς 
επίσης και τη διαδικασία αποζημίωσης αυτών από τον 
ΟΑΣΘ. Το ΣΑΣΘ έχει τη διακριτική ευχέρεια να εγκρίνει 
ή να απορρίψει τον προτεινόμενο Χάρτη ελέγχοντας 
ουσιαστικά το περιεχόμενο του, δεν μπορεί όμως να 
προβεί μονομερώς στην τροποποίηση του. 

2. Η απόφαση απόρριψης του ΧΥΚ από το ΣΑΣΘ εί¬ 
ναι πλήρως αιτιολογημένη και αναπέμπει το ΧΥΚ στον 
ΟΑΣΘ, θέτοντας ταυτόχρονα ένα εύλογο χρονικό διά¬ 
στημα για την εκ νέου υποβολή του . 

Αρθρο 7 
Εκπροσώπηση 

1. Το ΣΑΣΘ εκπροσωπείται στις σχέσεις του με άλλες 
αρχές και με τρίτους, καθώς και ενώπιον κάθε δικα¬ 
στικής και διοικητικής αρχής από τον Πρόεδρο ή τον 
Αντιπρόεδρο του. 

2. Για την υπογραφή συμβάσεων το Συμβούλιο εκπρο¬ 
σωπείται από τον Πρόεδρο του. 

3. Ο Πρόεδρος του ΣΑΣΘ, εφόσον κωλύεται, μπορεί με 
απόφαση του να αναθέτει την εκπροσώπηση του ΣΑΣΘ 
στον Αντιπρόεδρο ή σε άλλα μέλη του ΣΑΣΘ. 

Άρθρο 8 

Διοίκηση 

Η διοίκηση του ΣΑΣΘ ασκείται από α) το ΣΑΣΘ ως 
συλλογικό όργανο, β) από τον Πρόεδρο και γ) τον Αντι¬ 
πρόεδρο του κατά τα οριζόμενα στις κατωτέρω δια¬ 
τάξεις. 

Άρθρο 9 

Οργανωτική διάρθρωση 

1. Η οργανωτική διάρθρωση του ΣΑΣΘ έχει ως εξής: 
α) Γραφείο Προέδρου και Αντιπροέδρου, το οποίο 
είναι αρμόδιο για τα εξής θέματα: 

αα) την τήρηση και την διεκπεραίωση της προσωπικής 
αλληλογραφίας του Προέδρου και του Αντιπροέδρου, 
όταν αυτός αναπληρώνει τον Πρόεδρο 
ββ) για την οργάνωση και παρακολούθηση των συ¬ 
ναντήσεων, συνεδριάσεων, συσκέψεων και επισκέψεων 
του Προέδρου και του Αντιπροέδρου, όταν αυτός ανα¬ 
πληρώνει τον Πρόεδρο 
γγ) τις δημόσιες σχέσεις του Συμβουλίου 
β) Μονάδα Τεχνικών Υποθέσεων, η οποία ενεργεί 
σύμφωνα με τις αποφάσεις του Συμβουλίου για την 
εξυπηρέτηση των τεχνικών υποθέσεων του ΣΑΣΘ. Συ¬ 
γκεκριμένα υποστηρίζει το έργο του ΣΑΣΘ ως προς το 
σχεδίασμά, προγραμματισμό και τον έλεγχο του συστή¬ 
ματος των αστικών μεταφορών. 

γ) Γραμματεία του ΣΑΣΘ για την τήρηση του πρωτο¬ 
κόλλου και του Αρχείου. 

Άρθρο 10 

Τόπος έδρας, συνεδρίασης και λειτουργίας 

1. Το ΣΑΣΘ εδρεύει, συνεδριάζει και λειτουργεί στην 
έδρα του επί της Λεωφόρου Γεωργικής Σχολής 65, Πυ¬ 
λαία Θεσσαλονίκης. Το Συμβούλιο είναι το μόνο αρμόδιο 
να αποφασίζει ενδεχόμενη μεταβολή του τόπου έδρας, 
συνεδρίασης και λειτουργίας του Συμβουλίου. 

2. Το ΣΑΣΘ δύναται να συνεδριάζει και εκτός της 
έδρας του, καθώς και στην έδρα των φορέων που συμ¬ 
μετέχουν σε αυτό. 


ΚΕΦΑΛΑΙΟ Β' 

Αρθρο 11 
Συγκρότηση 

1. Το ΣΑΣΘ αποτελείται από ένδεκα (11) μέλη σύμφωνα 
με το άρθρο 1 του ν. 2898/2001. 

2. Το ΣΑΣΘ συγκροτείται με απόφαση του Υπουργού 
Μεταφορών και Επικοινωνιών και ορίζονται με αυτή ο 
πρόεδρος και τα μέλη του. 

3. Η θητεία του Συμβουλίου είναι τριετής. 

4. Το ΣΑΣΘ εκλέγει, με μυστική ψηφοφορία, ως Αντι¬ 
πρόεδρό του έναν από τους εκπροσώπους της παρα¬ 
γράφου 1 περιπτώσεις β και γ του ν. 2898/2001. 

Αρθρο 12 
Συνεδριάσεις 

1 Το ΣΑΣΘ συνέρχεται υποχρεωτικά σε τακτικές συ¬ 
νεδριάσεις τουλάχιστον μία φορά κάθε μήνα ή οποτε¬ 
δήποτε σε έκτακτες συνεδριάσεις μετά από έγγραφη 
πρόσκληση του Προέδρου, η οποία περιλαμβάνει και 
τα θέματα της ημερήσιας διάταξης. Η πρόσκληση γνω¬ 
στοποιείται στα μέλη τουλάχιστον σαράντα οκτώ (48) 
ώρες πριν τη συνεδρίαση. Η τήρηση της προθεσμίας 
αυτής καθώς και η γνωστοποίηση της πρόσκλησης δεν 
απαιτούνται, αν στην συνεδρίαση παρίστανται όλα τα 
μέλη και κανένα μέλος δεν προβάλλει εξ αρχής αντιρ¬ 
ρήσεις, ως προς τα θέματα της ημερήσιας διάταξης. 
Η προθεσμία αυτή μπορεί να συντμηθεί σε περίπτω¬ 
ση κατεπείγοντος με έγγραφη πρόσκληση στην οποία 
βεβαιώνονται οι λόγοι που κατέστησαν την σύντμηση 
αναγκαία. Κατ' εξαίρεση μπορούν να συζητηθούν και 
θέματα που δεν περιλαμβάνονται στην ημερήσια διά¬ 
ταξη, εφόσον είναι παρόντα όλα τα μέλη και συμφω¬ 
νούν για τη συζήτησή τους. Πρόσκληση των μελών του 
ΣΑΣΘ δεν απαιτείται, όταν οι συνεδριάσεις γίνονται σε 
ημερομηνίες τακτές, που ορίζονται με απόφαση του 
προέδρου, η οποία και γνωστοποιείται στα μέλη του. 
Επίσης, πρόσκληση δεν απαιτείται, όταν ένα μέλος έχει 
δηλώσει, πριν από την συνεδρίαση κώλυμα συμμετοχής 
του σ’ αυτήν, ή όταν το κώλυμα αυτό είναι γνωστό στον 
πρόεδρο του ΣΑΣΘ. 

1. Το ΣΑΣΘ συνέρχεται σε έκτακτες συνεδριάσεις και 
όταν τούτο ζητηθεί εγγράφως από τουλάχιστον τέσ¬ 
σερα μέλη του με αίτηση τους υποβαλλόμενη στον 
Πρόεδρο. Στην αίτηση αυτή πρέπει να ορίζεται η ημέρα 
συνεδρίασης, τα προτεινόμενα θέματα της ημερήσιας 
διάταξης καθώς και από συνοδευτική, συνοπτική εισή¬ 
γηση επί των προς συζήτηση θεμάτων. 

2. Το ΣΑΣΘ βρίσκεται σε απαρτία αν είναι παρόντα 
έξι (6) τουλάχιστον μέλη του. 

3. Στις συνεδριάσεις του ΣΑΣΘ: 

α) συμμετέχουν χωρίς δικαίωμα ψήφου ο Πρόεδρος 
του ΟΑΣΘ ή άλλο πρόσωπο οριζόμενο με απόφαση του 
Διοικητικού Συμβουλίου αυτού και ένας εκπρόσωπος 
των εργαζομένων του ΟΑΣΘ, ο οποίος, με τον ανα¬ 
πληρωτή του, εκλέγεται σύμφωνα με τις διατάξεις του 
άρθρου 6 του ν. 2414/1996 (ΦΕΚ 135 Α') όπως ισχύει. 

β) δύνανται να καλούνται και να συμμετάσχουν χωρίς 
δικαίωμα ψήφου εκπρόσωποι των φορέων της Θεσ¬ 
σαλονίκης, όπως του υπεραστικού ΚΤΕΛ και των ΕΔΧ 
αυτοκινήτων. Καλείται υποχρεωτικά εκπρόσωπος του 
ΚΤΕΛ Νομού Θεσσαλονίκης κατά την συζήτηση θεμάτων 

σχετικών με τη μεταβολή της περιοχής εξυπηρέτησης 
από τον ΟΑΣΘ. 

Άρθρο 13 
Αποφάσεις 

Το ΣΑΣΘ αποφασίζει με την απόλυτη πλειοψηφία του 
συνόλου των μελών του. 

Άρθρο 14 

Πρακτικά 

1. Μετά από κάθε συνεδρίαση του ΣΑΣΘ ο εξουσιο¬ 
δοτημένος υπάλληλος της Γραμματείας του ΣΑΣΘ κα¬ 
θαρογράφει τα πρακτικά, που καταχωρούνται σε ειδικό 
Βιβλίο Πρακτικών, το οποίο αριθμείται και μονογράφεται 
από τον πρόεδρο. 

2. Με τον παρόντα Κανονισμό προβλέπεται και δυνα¬ 
τότητα τήρησης των πρακτικών και με μαγνητοφωνι- 
κή συσκευή. Στη περίπτωση αυτή δεν τηρείται βιβλίο 
πρακτικών αλλά ο Πρόεδρος αριθμεί και μονογράφει 
τα φύλλα χαρτιού που περιέχουν τα απομαγνητοφωνη- 
μένα κείμενα. Στο τέλος κάθε έτους τα πρακτικά αυτά 
βιβλιοδετούνται. 

3. Με απόφαση του ΣΑΣΘ χαρακτηρίζονται ως εμπι- 
στευτικά και απόρρητα, τμήματα των πρακτικών ή των 
εισηγήσεων, εφόσον περιέχονται επιχειρηματικά ή 
εμπορικά απόρρητα κατά σχετική δήλωση των ενδι¬ 
αφερομένων. 

Αρθρο 15 

Εισηγητές και ειδικές επιτροπές 

1. Ο Πρόεδρος μπορεί να ορίσει ένα ή περισσότερα 
μέλη ως εισηγητές επί συγκεκριμένων θεμάτων. Οι σχε¬ 
τικές εισηγήσεις θα πρέπει να είναι γραπτές και πλήρως 
αιτιολογημένες, να αποστέλλονται στην έδρα του ΣΑΣΘ 
και να βρίσκονται στην διάθεση των μελών τουλάχιστον 
σαράντα οκτώ (48) ώρες πριν την συνεδρίαση. 

2. Με την διαδικασία της παραπάνω παραγράφου 
μπορούν να συγκροτούνται και ειδικές επιτροπές απο- 
τελούμενες από τουλάχιστον τρία μέλη, οι οποίες θα 
έχουν ως αντικείμενό τους τη μελέτη και την πλήρως 
αιτιολογημένη εισήγηση επί θεμάτων ιδιαίτερης σπου- 
δαιότητας. 

ΚΕΦΑΛΑΙΟ Γ' 

ΠΡΟΕΔΡΟΣ ΚΑΙ ΑΝΤΙΠΡΟΕΔΡΟΣ 

Άρθρο 16 

Αρμοδιότητες Προέδρου και Αντιπροέδρου 

1. Ο Πρόεδρος του ΣΑΣΘ έχει τις ακόλουθες αρμο¬ 
διότητες: 

α) προΐσταται όλων των υπηρεσιών του και διευθύνει 
το έργο τους. 

β) προεδρεύει στις συνεδριάσεις του ΣΑΣΘ και καθο¬ 
ρίζει τα θέματα της ημερήσιας διάταξης. 

γ) παρακολουθεί την εκτέλεση των αποφάσεων και 
οιωνδήποτε άλλων πράξεων του Συμβουλίου. 

δ) λαμβάνει αποφάσεις διαχειριστικού χαρακτήρα για 
την εύρυθμη λειτουργία του ΣΑΣΘ, την εφαρμογή των 
αποφάσεών του και την προώθηση και προβολή του 
έργου του στην Ελλάδα και στο εξωτερικό, εγκρίνοντας 
κάθε απαιτούμενη δαπάνη. 

ε) υπογράφει την αλληλογραφία, τις πράξεις, τις βε¬ 
βαιώσεις, τα πιστοποιητικά και το σύνολο των συμβά¬ 
σεων του Συμβουλίου. 


στ) εκδίδει έγγραφη εντολή προς τον ΟΑΣΘ για την 
πληρωμή κάθε δαπάνης του ΣΑΣΘ από τον ειδικό λο¬ 
γαριασμό, ο οποίος προβλέπεται στο άρθρο 1 παρ.11 
του ν. 2898/2001. 

2. Ο Πρόεδρος του ΣΑΣΘ, μπορεί να παρέχει εξου¬ 
σιοδοτήσεις για την διενέργεια συγκεκριμένης πράξης 
ή ενέργειας ή κατηγορίας πράξεων ή ενεργειών στον 
Αντιπρόεδρο ή σε άλλα συλλογικά όργανα όπως προ- 
βλέπεται στο άρθρο 16 του παρόντος Κανονισμού, που 
συγκροτούνται από μέλη του. 

3. Σε περίπτωση επείγουσας ανάγκης για την πραγ¬ 
ματοποίηση των σκοπών και την εύρυθμη λειτουργία 
του ΣΑΣΘ, ο Πρόεδρος δύναται να λάβει μέτρα που 
λαμβάνονται από το ΣΑΣΘ ως συλλογικό όργανο, αφού 
υποβάλλει στο Συμβούλιο τις ενέργειες αυτές προς 
έγκριση στην πρώτη συνεδρίαση του Συμβουλίου. 

4. Ο Αντιπρόεδρος του ΣΑΣΘ ασκεί όλες τις αρμοδι¬ 
ότητες της προηγούμενης παραγράφου, όταν αναπλη¬ 
ρώνει τον Πρόεδρο. 

5. Ο Αντιπρόεδρος του ΣΑΣΘ μετά από ειδική εξουσι¬ 
οδότηση, απουσιάζοντος ή κωλυομένου του Προέδρου, 
που χορηγείται με απόφαση του ΣΑΣΘ μπορεί αυτο¬ 
τελούς να εκδίδει προς τον ΟΑΣΘ την έγγραφη εντολή 
πληρωμής δαπανών από τον ειδικό λογαριασμό, όπως 
προβλέπεται στο άρθρο 1 παρ.11 β' του ν. 2898/2001. 

ΚΕΦΑΛΑΙΟ Δ' 

ΠΡΟΣΩΠΙΚΟ 

Αρθρο 17 

Σύνθεση προσωπικού 

1. Το ΣΑΣΘ στελεχώνεται από δημοσίους υπαλλήλους 
ή υπαλλήλους των ΝΠΔΔ, με απόσπαση. Επιπλέον, δύ- 
ναται να στελεχώνεται και από υπαλλήλους ΝΠΙΔ του 
«δημοσίου τομέα» σύμφωνα με τις ισχύουσες γί αυτούς 
διατάξεις. 

2. Το ΣΑΣΘ αποτελεί συλλογικό όργανο της διοίκησης 
και για την πρόσληψη υπαλλήλων, μονίμων ή με σχέση 
εργασίας ιδιωτικού δικαίου, εφαρμόζονται οι γενικές 
διατάξεις του δημοσίου τομέα. 

Άρθρο 18 

Μελέτες και σύναψη συμβάσεων 

1. Το ΣΑΣΘ δύναται, μετά από αιτιολογημένη πρόταση 
του Προέδρου, να εκπονεί μελέτες και να συνάπτει συμ¬ 
βάσεις παροχής υπηρεσιών σύμφωνα με τις διατάξεις 
του άρθρου 17 του ν. 3185/2003 (Α' 229) σχετικά με την 
ανάθεση μελετών και υπηρεσιών τεχνικού, οικονομικού 
και νομικού περιεχομένου, πλην εκείνων της ευρωπαϊκής 
νομοθεσίας, σε φυσικά ή νομικά πρόσωπα αποδεδειγμέ¬ 
νης επιστημονικής ή τεχνικής γνώσης και πείρας. 

2. Η σύναψη σύμβασης έργου είναι επιτρεπτή μόνο 
εφόσον δεν αποβλέπει σε θεραπεία παγίων και διαρκών 
αναγκών του ΣΑΣΘ 

ΚΕΦΑΛΑΙΟ Ε' 

Οικονομική διαχείριση 

Άρθρο 19 
Έσοδα 

Τα έσοδα του ΣΑΣΘ προκύπτουν από τον ειδικό λο¬ 
γαριασμό του άρθρου 1 παρ.11 του ν.2898/2001. 

Άρθρο 20 

Δαπάνες 

1. Οι δαπάνες του ΣΑΣ© καλύπτονται από τον ειδικό 
λογαριασμό της παρ.11 του άρθρου 1 του ν. 2898/2001, 
σύμφωνα με τις διατάξεις του. 

2. Ο ΟΑΣΘ υποχρεούται να καταβάλλει από τον ειδικό 
λογαριασμό της παρ. 11 του άρθρου 1 του ν.2898/2001, 
κάθε δαπάνη του ΣΑΣ© για την πραγματοποίηση των 
σκοπών του. 

3. Η πληρωμή κάθε δαπάνης από τον ειδικό λογα¬ 
ριασμό του ΟΑΣΘ γίνεται μετά από έγγραφη εντολή 
του Προέδρου του ΣΑΣΘ, ή άλλου οργάνου αυτού, το 
οποίο είναι ειδικά εξουσιοδοτημένο με απόφαση του 
ΣΑΣΘ, στην οποία επισυνάπτονται και τα πρωτότυπα 
παραστατικά. 

4. Η αναφερόμενη στην παράγραφο 3 έγγραφη εντολή 
περιλαμβάνει: 

Α) τον αύξοντα αριθμό της εντολής και τον αριθμό 
πρωτοκόλλου. 

Β) το οικονομικό έτος. 

Γ) το πληρωτέο ποσό ολογράφως και αριθμητικώς. 

Δ) τα πλήρη στοιχεία του δικαιούχου. 

Ε) πλήρη αιτιολογία της πληρωμής. 

Στ) τον τόπο και τη χρονολογία έκδοσης. 

Ζ) τον τίτλο της θέσης και ονοματεπώνυμο του ορ¬ 
γάνου που υπογράφει. 

5. Με απόφαση του ΣΑΣΘ, ύστερα από εισήγηση του 
Προέδρου επιτρέπεται η έκδοση εντολών προπληρω¬ 
μής για αντιμετώπιση μικροδαπανών γενικά, ή άλλων 
δαπανών ύψους μέχρι εξακόσια (600) ευρώ των οποίων 
η πληρωμή με τακτική χρηματική εντολή κρίνεται απρό¬ 
σφορη, ή δεν ικανοποιεί τις ανάγκες του δικαιούχου. 
Οι εντολές προπληρωμής εκδίδονται στο όνομα του 
Προέδρου του ΣΑΣ© και περιλαμβάνουν εκτός από τα 
στοιχεία της παραγράφου 4 του παρόντος άρθρου και 
ημερομηνία απόδοσης λογαριασμού. 

6. Οι εντολές πληρωμής, κάθε οικονομικής χρήσης 
καταχωρούνται κατ’ αύξοντα αριθμό και ημερομηνία 
έκδοσης σε ειδικό βιβλίο που καλείται ημερολόγιο. 

7. Αντίγραφο της εντολής πληρωμής με τα συνημ¬ 
μένα παραστατικά, τηρείται και φυλάσσεται από το 
Συμβούλιο. 

Αρθρο 21 

Έλεγχος δαπανών 

Οι δαπάνες του ΣΑΣ© υπόκεινται μόνο σε κατασταλ¬ 
τικό έλεγχο νομιμότητας, που ασκείται έμμεσα μέσω 
του ελέγχου των δαπανών του ΟΑΣΘ και άμεσα από 
Επιθεωρητές του Υπουργείου Οικονομικών.Έλεγχο στις 
δαπάνες του ΣΑΣΘ μπορεί να ασκήσει και το Σώμα 
Επιθεωρητών - Ελεγκτών του Υπουργείου Μεταφορών 
και Επικοινωνιών (ΣΕΕΥΜΕ) σύμφωνα με το άρθρο 19 
του ν. 2671/1998. 

Αρθρο 22 

Αποζημίωση μελών και μισθοδοσία υπαλλήλων 

Με κοινή απόφαση των Υπουργών Οικονομικών και 
Μεταφορών και Επικοινωνιών καθορίζεται η αποζημίω¬ 
ση των μελών του Συμβουλίου, όπως προβλέπεται στο 
άρθρο 1 παρ. 8 του ν.2898/2001. 


ΚΕΦΑΛΑΙΟ ΣΤ' 

ΤΕΛΙΚΕΣ ΔΙΑΤΑΞΕΙΣ 

Αρθρο 23 
Έναρξη ισχύος 

Η ισχύς του παρόντος Κανονισμού αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2006 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθ. Φ.203/19610/2061 (3) 

Ορισμός του Εργαστηρίου Δοκιμών και Ελέγχων ΑΤΡ 
της Σχολής Μηχανολόγων Μηχανικών του ΕΜΠ, ως 
φορέα ελέγχου Α.Τ.Ρ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του ν. 2006/92 (Α’ 11) «Κύρωση Ευρωπαϊκής συμ¬ 
φωνίας για τις διεθνείς μεταφορές ευπαθών τροφίμων 
και για τον ειδικό εξοπλισμό που θα χρησιμοποιείται γί 
αυτές τις μεταφορές (ΑΤΡ) που υπογράφηκε στη Γενεύη 
την 1η Σεπτεμβρίου 1970», όπως τροποποιήθηκε με την 
υπ’ αριθμ. 54477/2598/2003 (Β'1399) κοινή απόφαση και 
ισχύει. 

β. Της υπ’ αριθμ. 58199/2802/2003 (Β’ 1515) απόφασης 
του Υπουργού Μεταφορών και Επικοινωνιών «Ρύθμιση 
τεχνικών και λεπτομερειακών ζητημάτων για την ταξι¬ 
νόμηση οχημάτων που μεταφέρουν ευπαθή τρόφιμα και 
υπάγονται στις διατάξεις της Ευρωπαϊκής Συμφωνίας 
ΑΤΡ για τις διεθνείς μεταφορές». 

γ. Της υπ’ αριθμ. Φ.201/48692/5161/2004 (Β’ 1340) από¬ 
φασης του Υπουργού Μεταφορών και Επικοινωνιών 
«Ρύθμιση θεμάτων για την έκδοση Πιστοποιητικού μετά 
τον περιοδικό ειδικό και τεχνικό έλεγχο των οχημάτων 
μεταφοράς ευπαθών τροφίμων (ΑΤΡ) που διενεργούν 
διεθνείς μεταφορές - Διαδικασία περιοδικού τεχνικού 
ελέγχου». 

δ. Της υπ’αριθμ. Φ.203/677/69/2003 (Β'337) απόφασης 
του Υφυπουργού Μεταφορών και Επικοινωνιών «Ορισμός 
του Εργαστηρίου Ψυκτικής Τεχνολογίας Αυτοκινήτων 
Ψυγείων και Ελέγχων κατά ΑΤΡ του ΕΜΠ, ως φορέα 
ελέγχου του εξοπλισμού των οχημάτων μεταφοράς 
ευπαθών τροφίμων, κατά ΑΤΡ». 

ε. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά όργανα», που 
κωδικοποιήθηκε με το άρθρο πρώτο του π.δ. 63/2005 
«Κωδικοποίησης της Νομοθεσίας» (Α’ 98). 

2. Το υπ’αριθμ. 66 Πιστοποιητικό Διαπίστευσης της 
14.3.2006 του Εθνικού Συμβουλίου Διαπίστευσης Α.Ε. 
(ΕΣΥΔ), με το οποίο ανανεώθηκε η ισχύς της διαπίστευ¬ 
σης και επήλθε αλλαγή της επωνυμίας του εργαστηρί¬ 
ου της Σχολής Μηχανολόγων Μηχανικών του Εθνικού 
Μετσόβιου Πολυτεχνείου σε «Εργαστήριο Δοκιμών και 
Ελέγχων ΑΤΡ», με το οποίο κρίνεται ικανό να διενεργεί, 
σύμφωνα με τις απαιτήσεις του προτύπου ΕΛΟΤ ΕΝ 130/ 
ΙΕΟ 17025:2005 και των λοιπών κανονισμών τις δοκιμές 

που καθορίζονται στο Επίσημο Πεδίο Εφαρμογής της 
Διαπίστευσης (Συμφωνία ΑΤΡ). 

3. Την ανάγκη επανέκδοσης της υπ’αριθμ. Φ.203/677/ 
69/2003 (Β'337) απόφασης, λόγω των μεταβολών που 
αναφέρονται στην προηγούμενη παράγραφο 2, της πα¬ 
ρούσας. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Εγκρίνουμε το Εργαστήριο Δοκιμών και Ελέγχων 
ΑΤΡ της Σχολής Μηχανολόγων Μηχανικών του Εθνικού 
Μετσόβιου Πολυτεχνείου, ως φορέα ελέγχου ΑΤΡ, για 
τη διενέργεια ελέγχων και δοκιμών, σύμφωνα με τις 
διατάξεις της Συμφωνίας ΑΤΡ και της Ελληνικής Νο¬ 
μοθεσίας, στους εξοπλισμούς οχημάτων μεταφοράς 
ευπαθών τροφίμων. 

Ο φορέας διαθέτει δύο σταθμούς ελέγχου ΑΤΡ που 
βρίσκονται στου Ζωγράφου (Πολυτεχνειούπολη) και στο 
Λαύριο Αττικής (Τεχνολογικό Πάρκο) 

2. Μετά τη διενέργεια ελέγχων και δοκιμών, εκδίδεται 
έκθεση ελέγχων και Πιστοποιητικό ΑΤΡ όπου απαιτεί¬ 
ται, υπογραφόμενα από τον εξουσιοδοτημένο υπεύθυνο 
υπογραφής που αναφέρεται στο Επίσημο Πεδίο Εφαρ¬ 
μογής της Διαπίστευσης, του αριθμ. 66 Πιστοποιητικού 
του ΕΣΥΔ. 

3. Ο φορέας οφείλει να συμμορφώνεται με την εκά- 
στοτε ισχύουσα Ελληνική και Κοινοτική νομοθεσία και 
να παρακολουθεί όλες τις διεθνείς εξελίξεις αναφορικά 
με την εφαρμογή της Συμφωνίας Α.Τ.Ρ. τις οποίες θα 
πρέπει να παρέχει στο Υ.Μ.Ε. 

4. Για οποιαδήποτε ανανέωση ή τροποποίηση των 
προϋποθέσεων υπό τις οποίες αυτή χορηγήθηκε, ο φο¬ 
ρέας υποχρεούται να ενημερώνει έγκαιρα τις αρμόδιες 
Διευθύνσεις του Υπουργείου Μεταφορών - Επικοινωνιών 
για την έγκριση εκ μέρους των των κατά περίπτωση 
μεταβολών. 

5. Η παρούσα έγκριση ισχύει μέχρι την 26η Μαρτί¬ 
ου 2010 και ανακαλείται σε περίπτωση μη συμμόρφω¬ 
σης του φορέα προς τα προβλεπόμενα από το Εθνικό 
Σύστημα Διαπίστευσης (ΕΣΥΔ) και τις διατάξεις του 
Υπουργείου Μεταφορών και Επικοινωνιών. 

6. Η υπ’ αριθμ. Φ.203/677/69/2003 (Β'337) απόφασή μας 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 30 Μαρτίου 2006 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-*- 

Αριθ. Οικ. 20023 / 541 (4) 

Σύσταση/συγκρότηση Ομάδας Εργασίας Σχεδιασμού 
Προγράμματος της περιόδου 2007-2013. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΩΝ 

Έχοντας υπόψη: 

1. Τις διατάξεις: 

α. της παρ.4 του άρθρου 8 του ν. 2366/1995 όπως 
αντικαταστάθηκε με την παρ. 4β του άρθρου 13 του ν. 
2578/1998 και τα εδ. 1 και 2 της παρ.1 του άρθρου 48 
του ν. 2963/2001 και ισχύουν. 


β. της παρ. 6 του άρθρου 61 του ν. 3431/2006 (Α13) «Περί 
ηλεκτρονικών επικοινωνιών και άλλες διατάξεις». 

γ. Του π.δ 293/1999 περί Οργανισμού του Υπουργείου 
Μεταφορών και Επικοινωνιών, όπως ισχύει. 

δ. Του Κώδικα νομοθεσίας για την Κυβέρνηση και τα 
κυβερνητικά όργανα, που κυρώθηκε με το άρθρο πρώτο 
του π.δ. 63/2005 (ΦΕΚ 98 Α'). 

2. Την υπ’αριθμ. 17430/ΕΥΣΑΠ 1141/12.5.2005 εγκύκλιο 
του Υπουργείου Οικονομίας & Οικονομικών, για ανάλογη 
εφαρμογή. 

3. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού. 

4. Την ανάγκη σύστασης/συγκρότησης Ομάδας Ερ¬ 
γασίας Σχεδιασμού Προγράμματος της περιόδου 2007- 
2013, αποφασίζουμε: 

Αρθρο 1 

Σύσταση Ομάδας Εργασίας Σχεδιασμού 
Προγράμματος 

1. Συνιστάται Ομάδα Εργασίας Σχεδιασμού Προγράμ¬ 
ματος με τίτλο «Ομάδα Σχεδιασμού Προγράμματος 
τομέα Επικοινωνιών» και συντετμημένα «Ο.Σ.Π. Επικοι¬ 
νωνίες». 

Αρθρο 2 

Έργο της «Ο.Σ.Π. Επικοινωνίες» 

Έργο της «Ο.Σ.Π Επικοινωνίες» είναι η υποστήριξη 
του Υπουργείου Μεταφορών και Επικοινωνιών - Γ ενική 
Γραμματεία Επικοινωνιών για τη συμμετοχή του στο 
σχεδίασμά του Εθνικού Στρατηγικού Σχεδίου Ανάπτυξης 
(Ε.Σ.Σ.Α.) και των Επιχειρησιακών Προγραμμάτων (Ε.Π.) 
της προγραμματικής περιόδου 2007 - 2013. 

Ειδικότερα, η παροχή υποστήριξης αφορά ενδεικτικά 
στις ακόλουθες ενέργειες ή / και διαδικασίες 

• συμμετοχή στις φάσεις και ενέργειες εκπόνησης του 
ΕΣΣΑ της προγραμματικής περιόδου 2007-2013, με τη 
σύνταξη προτάσεων, τη συμμετοχή στο σχετικό διάλογο 
με όλους τους συναρμόδιους φορείς ανώτερου και κα¬ 
τώτερου επιπέδου, την ανάληψη δράσεων ενημέρωσης, 
την κατάρτιση μελετών, κ.α. 

• διεξαγωγή των διαδικασιών διαβούλευσης, οριζόντια 
και κάθετα, με τους αρμόδιους φορείς και οικονομικούς 
και κοινωνικούς εταίρους, στο επίπεδο της δικής της 
αρμοδιότητας 

• συντονισμός των διαδικασιών και εκπόνηση του Προ¬ 
γραμματικού και Αναπτυξιακού Προγράμματος, καθώς 
και του συγχρηματοδοτούμενου Επιχειρησιακού Προ¬ 
γράμματος, για την προγραμματική περίοδο 2007-2013, 
με την συλλογή και αξιοποίηση προτάσεων από τους 
φορείς που υπάγονται στην αρμοδιότητά του Υπουρ¬ 
γείου, την εκπόνηση μελετών /εκθέσεων, προτάσεων 
και προγραμματικών κειμένων, την τεκμηρίωση προ¬ 
γραμματικών επιλογών, τη διοργάνωση / συμμετοχή σε 
συναντήσεις εργασίας και άλλες εκδηλώσεις κ.ά. 

Άρθρο 3 

Τυπικά, ουσιαστικά και πρόσθετα προσόντα 
των μελών της «Ο.Σ.Π. Επικοινωνίες» 

Τα μέλη της «ΟΣΠ Επικοινωνίες» πρέπει να έχουν τα 
τυπικά, ουσιαστικά και όταν είναι εφικτό, τα πρόσθετα 
προσόντα για την αποτελεσματική εκπόνηση του πε- 
ριγραφόμενου στο προηγούμενο άρθρο της παρούσας, 
έργου. 

Ιδιαίτερα, λαμβάνονται υπόψη: το επίπεδο σπουδών, 
η εμπειρία και ενασχόληση σε επιμέρους τομείς του 

αναπτυξιακού προγραμματισμού, σχεδιασμού και εφαρ¬ 
μογής αναπτυξιακών προγραμμάτων, η γνώση ξένων 
γλωσσών και η ικανότητα χρήσης Η/Υ. 

Αρθρο 4 

Συγκρότηση της ΟΣΠ «Επικοινωνίες» 

1. Η «ΟΣΠ Επικοινωνίες» συγκροτείται από τους κα¬ 
τωτέρω 

1. Πρωτοψάλτη Ζωή, Γενική Διευθύντρια Επικοινωνιών, 
ως Συντονιστής 

2. Παπαβασιλείου Συμεών, Επίκουρος Καθηγητής ΕΜΠ, 
ως αναπληρωτής 

3. Παπαγεωργίου Φωτεινή, Ειδ. Σύμβουλος Γ εν. Γ ραμ. 
Επικ., ως μέλος 

4. Τσάνης Ηλίας, Τμηματάρχης Δ/νσης Διαχ. & Ελ. Φ. 
Ρ/των, ως μέλος 

5. Μερεκούλιας Βασίλης, Εργ. Διαχ. & Βελ. Σχεδ. Δι¬ 
κτύων ΕΜΠ, ως μέλος 

6. Σακκά Κωνσταντίνα, Κέντρο Δικτύων ΕΜΠ, ως μέ¬ 
λος 

7. Αθανασίου Λεωνίδας, στέλεχος ΚτΠ ΑΕ, ως μέλος 

8. Φραγκουλοπούλου Ελένη, στέλεχος ΕΕΤΤ, ως μέ¬ 
λος 

9. Κόκκιος Χρήστος, στέλεχος ΕΕΤΤ, ως μέλος 

10 Καμαρινού Γεωργία, αποσπασμένη υπάλληλος 
ΔΤΤΥ, ως μέλος 

Γραμματέας της Ομάδας ορίζεται ο Γεώργιος Γεωργό- 
πουλος, υπάλληλος του Τμήματος Διεθνών Σχέσεων. 

2. Ο Συντονιστής της «ΟΣΠ Επικοινωνίες» έχει τα εξής 
καθήκοντα: 

α) Διοικεί και συντονίζει τις εργασίες για την εκτέλεση 
του έργου και έχει την ευθύνη, τη γενική εποπτεία και 
τον έλεγχο της πορείας αυτού. 

β) Διαμορφώνει το χρονοδιάγραμμα εκτέλεσης 
των έργων και έχει την ευθύνη εφαρμογής του. 
γ ) Συνεργάζεται στενά με τα κεντρικά όργανα σχεδι- 
ασμού και τις άλλες ΟΣΠ Υπουργείων και Περιφερειών, 
για την έγκαιρη και αποτελεσματική πραγματοποίηση 
του έργου, στο πλαίσιο των διαδικασιών σχεδιασμού 
της προγραμματικής περιόδου 2007-2013. 

Αρθρο 5 

Διάρκεια 

Η διάρκεια λειτουργίας της «Ο.Σ.Π. Επικοινωνίες» ορί¬ 
ζεται μέχρι την 31/12/2006, δυναμένη να παραταθεί με 
απόφαση του Υπουργού Μεταφορών και Επικοινωνιών 
μέχρι την ημερομηνία έγκρισης του ΕΣΣΑ και των Επι¬ 
χειρησιακών Προγραμμάτων. 

Αρθρο 6 

Αποζημιώσεις των μελών της «ΟΣΠ. Επικοινωνίες» 

Για τις συνεδριάσεις που πραγματοποιούνται εκτός 
κανονικού ωραρίου, η αποζημίωση του συντονιστή, των 
μελών και της γραμματειακής υποστήριξης, καθορίζεται, 
ως ακολούθως: 

Συντονιστής 450 ευρώ μηνιαίως 

Μέλος 400 ευρώ μηνιαίως 

Γραμματεία: 300 ευρώ μηνιαίως 

Η ανωτέρω μηνιαία αποζημίωση καταβάλλεται: 

α) με βεβαίωση του Γ ενικού Γ ραμματέα Επικοινωνιών 
με την οποία πιστοποιείται το έργο της Ομάδας 

β) με την προϋπόθεση συμμετοχής των μελών σε τέσ¬ 
σερις τουλάχιστον (4) συνεδριάσεις το μήνα. Σε περί¬ 
πτωση συμμετοχής τους σε λιγότερες συνεδριάσεις, η 
αποζημίωση περικόπτεται ανάλογα. 

Οι αποζημιώσεις των μελών και της γραμματειακής 
υποστήριξης καταβάλλονται από το υπόλοιπο ποσοστό 


του θετικού οικονομικού αποτελέσματος διαχείρισης 
της Ε.Ε.Τ.Τ., σύμφωνα με τις διατάξεις της παρ. 6 του 
άρθρου 61 του ν. 3431/2006 (ΑΊ3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2006 

Ο ΥΠΟΥΡΓΟΣ 

Μ. ΛΙΑΠΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ (5) 

Στο Φ.Ε.Κ. 380/Β/28.3.2006 δημοσιεύθηκε η υπ’ αριθμ. 
Φ21.6/οικ. 17002/1319/20.3.2006 απόφαση Υπουργού Με¬ 
ταφορών και Επικοινωνιών με θέμα: «Σύσταση και συ¬ 
γκρότηση επιτροπής στο Υπουργείο Μεταφορών και 
Επικοινωνιών», παρακαλούμε όπως γίνει η παρακάτω 
διόρθωση: 

Στην περ. 4 του αποφασιστικού μέρους αυτής από το 
εσφαλμένο «Βασιλανίκη Αναστασία», στο ορθόν «Βασι- 
λάκης Αναστάσιος». 

(Από το Υπ. Μεταφορών και Επικοινωνιών) 

-♦- 

( 6 ) 

Στο ΦΕΚ 356 Β724.3.2006 δημοσιεύθηκε η υπ’αριθμ. 
1141.1/06/2006/17.3.2006 υπουργική απόφαση με θέμα 
«Τροποποίηση της υπ’ αριθμ. 4141.13/10/9/99/4-11-1999 
υπουργικής απόφασης: «Προϋποθέσεις, προσόντα και 
διαδικασία εισαγωγής στη Σχολή Δοκίμων Λιμενοφυ¬ 
λάκων αθλητών με εξαιρετική αγωνιστική διάκριση - 
Παροχή διευκολύνσεων για συμμετοχή σε προπονήσεις 
και αθλητικούς αγώνες στο προσωπικό Λ.Σ. που είναι 
αθλητές.» ( Β’ 2016)». 

Γίνονται οι παρακάτω διορθώσεις: 

α) Στην σελίδα 4406 στήλη 1 η και στίχο 18° εκ των 
άνω διορθώνεται η εσφαλμένη αρίθμηση (ί) στη σωστή 
(νίϋ). 

β) Στην σελίδα 4406 στήλη 1 η και στίχο 16° εκ των άνω 
διορθώνεται η εσφαλμένη αρίθμηση (νίϋ) στην σωστή 

(ί χ )· 

γ) Στην σελίδα 4406 στήλη 1 η και στίχο 28° εκ των 
άνω διορθώνεται η εσφαλμένη αρίθμηση (ϋ) στην σω- 
οτή (ί). 

δ) Στην σελίδα 4406 στήλη 1 Γ και στίχο 32° εκ των 
άνω διορθώνεται η εσφαλμένη αρίθμηση (ϋί) στην σω¬ 
στή (ϋ). 

ε) Στην σελίδα 4406 στήλη 1 η και στίχο 38° εκ των 
άνω διορθώνεται η εσφαλμένη αρίθμηση (ϊν) στην σω¬ 
στή (ϋί). 

στ) Στην σελίδα 4408 στήλη 1 η και στίχο 43° εκ των 
άνω διορθώνεται η εσφαλμένη αρίθμηση (ν) στην σω¬ 
στή (ίν). 

ζ) Στην σελίδα 4406 στήλη 2 η και στίχο 15° εκ των 
άνω διορθώνεται το εσφαλμένο γράμμα «Δ» στο σω¬ 
στό «Γ». 

η) Στην σελίδα 4407 στήλη 1 η και στίχο 29° εκ των 
άνω διορθώνεται ο εσφαλμένος στίχος «δύο φορές 
την εβδομάδα και επιπλέον εκτελούν μια» στο σωστό 
«δύο φορές την εβδομάδα και επιπλέον εκτελούν μέχρι 
μια». 

θ) Στην σελίδα 4408 στήλη 2 η και στίχο 18° εκ των 
άνω διορθώνεται η εσφαλμένη λέξη «ΥΠΟΥΡΟΣ» στη 
σωστή «ΥΠΟΥΡΓΟΣ». 

(Από το Υπουργείο Εμπορικής Ναυτιλίας) 




5868 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΑΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-ΐΌΐη από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευ το ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίετηθΐ: Ιι«ρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήοιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



02004531304060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίτίΙρ://νννννν.θ1.9Γ - ε-πποίΙ: »/θΙ)Γη35ΐ6Γ@β1.ςΓ 














